rejauldu/bengali-wikipedia huggingface dataset:
আন্দ্রেয়াস ওয়াল্টার ম্যাটস (জন্ম আনু. ১৯৬৩) একজন জার্মান ব্যবসায়ী। তিনি ডিসেম্বর ২০১৭ পর্যন্ত এটিএম এবং নিরাপত্তা সংস্থা ডিবোল্ট এর প্রেসিডেন্ট এবং প্রধান নির্বাহী হিসেবে দায়িত্ব পালন করেন। ম্যাটস বর্তমানে কোহেরেন্ট ইনকর্পোরেটেডের প্রেসিডেন্ট এবং সিইও, সেইসাথে পরিচালনা পর্ষদের সদস্য।   জীবনের প্রথমার্ধ  ম্যাটস জার্মানির নুরেমবার্গে আনু. ১৯৬৩ সালে আন্দ্রেয়াস ওয়াল্টার ম্যাটস হিসাবে জন্মগ্রহণ করেন।   তিনি উচ্চ বিদ্যালয়ে পড়ার সময় মার্কিন যুক্তরাষ্ট্রে একজন বিনিময় ছাত্র ছিলেন। তিনি ১৯৮৫ সালে মিউনিখের লুডভিগ ম্যাক্সিমিলিয়ান ইউনিভার্সিটি থেকে এমবিএ নিয়ে স্নাতক হন, যেখানে তিনি স্কলারশিপ পেয়েছিলেন।    ব্যক্তিগত জীবন  ম্যাটের এক স্ত্রী আন্দ্রেয়া এবং তিন সন্তান রয়েছে। তিনি ওহাইওর গেটস মিলসে থাকেন।   তথ্যসূত্র   বিষয়শ্রেণী:১৯৬০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:হিউলেট-প্যাকার্ডের ব্যক্তি বিষয়শ্রেণী:মার্কিন যুক্তরাষ্ট্রে জার্মান প্রবাসী বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী বিষয়শ্রেণী:জার্মান প্রধান নির্বাহী বিষয়শ্রেণী:জার্মান কর্পোরেট পরিচালক বিষয়শ্রেণী:সিমেন্সের ব্যক্তি
যমুনা ব্যাঙ্ক মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের যমুনা মেট্রো সেতুর বাম পারে অবস্থিত উত্তোলিত মেট্রো স্টেশন। ২০০৯ সালের ১০ই মে তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনটি ব্লু লাইনের শাখা লাইনের সংযোগ বিন্দু। মেট্রো ব্রিজের নিচে রয়েছে দিল্লি দোকানদার পরিচালিত দাতব্য বিদ্যালয়। ভূতলে রয়েছে যমুনা ব্যাঙ্ক ডিপো।  thumb|যমুনা ব্যাঙ্ক মেট্রো স্টেশন  স্টেশনের বিন্যাস জিসড়ক স্তরপ্রস্থান / প্রবেশএমমধ্যবর্তী তলভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারবি২দক্ষিণপূর্বদিকগামী প্ল্যাটফর্ম ১ গন্তব্য স্টেশন→ নয়ডা ইলেকট্রনিক সিটি পরবর্তী স্টেশন অক্ষরধামদ্বীপ প্ল্যাটফর্ম, দরজা ডান দিকে খুলবে  পূর্বদিকগামী প্ল্যাটফর্ম ৩ গন্তব্য স্টেশন → বৈশালী পরবর্তী স্টেশন লক্ষ্মী নগরবি৩পশ্চিমদিকগামী প্ল্যাটফর্ম ২ গন্তব্য স্টেশন ← দ্বারকা সেক্টর ২১ পরবর্তী স্টেশন ইন্দ্রপ্রস্থদ্বীপ প্ল্যাটফর্ম, দরজা ডান দিকে খুলবে পশ্চিমদিকগামী প্ল্যাটফর্ম ৪ গন্তব্য স্টেশন ← দ্বারকা সেক্টর ২১ পরবর্তী স্টেশন ইন্দ্রপ্রস্থ  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৯-এ চালু রেলওয়ে স্টেশন বিষয়শ্রেণী:পূর্ব দিল্লি জেলার রেলওয়ে স্টেশন
পি কে মোহাম্মদ বা চেকানুর মৌলভি (জন্ম ১৯৩৬) ছিলেন ভারতের কেরালার মালাপ্পুরম জেলার চেকানুরের একজন ভারতীয় আধুনিক ইসলামপন্থী।  তিনি কুরআন সুন্নাত সোসাইটির প্রতিষ্ঠাতা।  তিনি ১৯৯৩ সালের ২৯ জুলাই নিখোঁজ হন। তার মৃত্যু নিয়ে অনিশ্চয়তা রয়েছে।   জীবনী  আব্দুল্লাকুট্টি ও ফাতিমার ছেলে হিসেবে ১৯৩৬ সালে তিনি বর্তমান মালাপ্পুরম জেলার এডাপ্পালের কাছে চেকান্নুরে জন্মগ্রহণ করেন। প্রাথমিক শিক্ষা ও ধর্মীয় পড়াশোনা শেষ করে ১৯৬০ সালে ভেল্লোরের বাখিয়াতুস সালিহাত কলেজ থেকে ধর্মীয় বিষয়ে বাখবি ডিগ্রি অর্জন করে দেশে ফিরে আসেন। এরপর তিনি ক্রমান্বয়ে কোক্কুর জুমা মসজিদ, জামায়াতে ইসলামির শান্তপুরম ইসলামিয়া কলেজ এবং মুজাহিদ গোষ্ঠীর এডাভান্নার জামিয়া নাদভিয়ায় শিক্ষক হিসেবে কাজ করেন। কিন্তু এই প্রতিষ্ঠানগুলোর দৃষ্টিভঙ্গির সঙ্গে তার মতের মিল না হওয়ায় কোথাও তিনি বেশিদিন কাজে থাকতে পারেননি। পরে ১৯৬৮ সালে নিজের মত প্রচারের জন্য ‘নিরীক্ষণ’ নামে একটি মাসিক পত্রিকা বের করেন এবং কোঝিকোড় ও মালাপ্পুরম জেলায় ধর্মীয় বক্তৃতামালা আয়োজন করেন। আর্থিক সমস্যার কারণে তিনি ব্যবসার দিকে ঝুঁকেছিলেন। কিন্তু শীঘ্রই আবার ধর্ম প্রচারে ফিরে আসেন। তিনি ‘আলবুরহান’ নামে আরেকটি মাসিক পত্রিকা শুরু করেন। ‘কুরআনে উত্তরাধিকার আইন’, ‘সর্বধর্ম সত্যবাদ কুরআনে’— নামে এরকম প্রায় সতেরোটি গ্রন্থ তিনি প্রকাশ করেন।   অন্তর্ধান এবং তদন্ত  ১৯৯৬ সালে সিবিআই মামলাটি নিজের হাতে নেয় এবং ২০০০ সালে খুনের সন্দেহে অতি-রক্ষণশীল মুসলিম সম্প্রদায়ের দুই সদস্যকে গ্রেপ্তার করে।   মামলাটি বাধাগ্রস্ত হয় কারণ বেশ কয়েকজন সাক্ষী নিখোঁজ হয়ে যায়। ২০০৮ সালে সাক্ষ্য দিতে না এসে তারা বিদেশে পালিয়ে গেলে তাদের সম্পত্তি বাজেয়াপ্ত করা হয়। Chekannur Maulavi murder case: CBI court orders confiscation of assets of witnesses - Newindpress.com  মোহাম্মদের স্ত্রী তার আইনজীবী অ্যাডভোকেট এসকে প্রেমরাজের মাধ্যমে এপি আবুবকর মুসালিয়ারকে খুনের সন্দেহভাজন হিসেবে অভিযুক্ত করার জন্য একটি আবেদন দায়ের করে। যা আদালত মঞ্জুর করে।  আদালত জানায় যে মোহাম্মদের মৃতদেহ রহস্যজনকভাবে ফেলে দেওয়া হয়েছিল যাতে কখনও উদ্ধার না হয়।  কিন্তু পরে হাই কোর্টে এই সিদ্ধান্ত বাতিল করা হয়।   ২০১৮ সালে কেরালা হাইকোর্টের একটি সিদ্ধান্ত বেঞ্চ প্রথম অভিযুক্তকে খালাস দেয়।  এর ফলে, মামলার সকল অভিযুক্ত মুক্তি পায়, যার মধ্যে প্রথম অভিযুক্ত ভিভি হামসাও রয়েছে। তাকে ২০১০ সালে দুই মেয়াদের যাবজ্জীবন কারাদণ্ড দেওয়া হয়েছিল।  এমনকি চেকানুর মৌলভীর মৃত্যুও প্রমাণিত হয়নি।    জনপ্রিয় সংস্কৃতিতে  তার নিখোঁজ হওয়ার ঘটনা ২০০৯ সালে "ওরে ওরু চেকান্নুর" নামে একটি তথ্যচিত্রে তুলে ধরা হয়েছে। এখানে তার জীবন এবং নিখোঁজ হওয়ার রহস্য নিয়ে আলোচনা করা হয়েছে।   তথ্যসূত্র   বিষয়শ্রেণী:মালয়ালী ব্যক্তি বিষয়শ্রেণী:ভারতে ঘৃণামূলক অপরাধ বিষয়শ্রেণী:১৯৯৩-এ মৃত্যু বিষয়শ্রেণী:১৯৩৬-এ জন্ম
বেলতঙ্গড়ি () ভারতের কর্ণাটক রাজ্যের দক্ষিণ কন্নড় জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৮৫ মিটার (২২৪৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বেলতানগড়ি শহরের জনসংখ্যা হল ৭৩০২ জন। এর মধ্যে পুরুষ ৫০% এবং নারী ৫০%। এই শহরের জনসংখ্যার ১১% হল ৬ বছর বা তার কম বয়সী।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে বেলতানগড়ি এর সাক্ষরতার হার বেশি।   তথ্যসূত্র   বিষয়শ্রেণী:কর্ণাটকের শহর
ইউক্রেনীয় ফুটবল অ্যাসোসিয়েশন (, ; এছাড়াও সংক্ষেপে ইউএএফ এবং এফএফইউ নামে পরিচিত) হচ্ছে ইউক্রেনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯১ সালের ৬ই মার্চ তারিখে প্রতিষ্ঠিত হয়েছে। ১৯৩২-১৯৯১-এর মধ্যে সোভিয়েত ইউনিয়নের ফুটবল ফেডারেশনের সাথে এর সরাসরি পূর্বসূরী হিসেবে ইউক্রেনীয় ফুটবল ফেডারেশন (ইউক্রেনীয় এসএসআর) বিদ্যমান ছিল। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১ বছর পর ১৯৯২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও আন্তর্জাতিক অলিম্পিক আন্দোলনের বিষয় হিসেবে এটির ইউক্রেনের জাতীয় অলিম্পিক কমিটির সদস্যপদ রয়েছে।National Olympic Federations (Subjects of the Olympic Movement . National Olympic Committee of Ukraine এই সংস্থার সদর দপ্তর ইউক্রেনের রাজধানী কিয়েভের হাউস অফ ফুটবলের অলিম্পিস্কি জাতীয় ক্রীড়া কমপ্লেক্সের কাছে অবস্থিত।  এই সংস্থাটি ইউক্রেনের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে ইউক্রেনীয় প্রিমিয়ার লীগ, ইউক্রেনীয় নারী লীগ, ইউক্রেনীয় কাপ এবং ইউক্রেনীয় সুপার কাপের মতো প্রতিযোগিতার সকল কার্যক্রম পরিচালনা করে। এছাড়াও এটি সৈকত ফুটবল, মিনি-ফুটবল, রাস্তার ফুটবল এবং অন্যান্যগুলোর অনিয়মিত প্রতিযোগিতাসহ ফুটবলের সাথে সম্পর্কিত সমস্ত ক্রীড়া অনুষ্ঠান পরিচালনা করে। পূর্বে ইউক্রেন সোভিয়েত ফেডারেশনের নিজস্ব চ্যাম্পিয়নশিপ, কাপ প্রতিযোগিতা, অপেশাদার দলগুলোর (শারীরিক সংস্কৃতির সংগ্রহকারী) মধ্যে প্রতিযোগিতা পরিচালনা করেছিল, এর পাশাপাশি নিজস্ব জাতীয় দল ছিল, যা সোভিয়েত প্রতিযোগিতায় যেমন: ইউএসএসআর-এর স্পার্টকিয়াদ অফ পিপলস হিসেবে বিশেষভাবে অংশ নিয়েছিল।বর্তমানে ইউক্রেনীয় ফুটবল অ্যাসোসিয়েশনের সভাপতির দায়িত্ব পালন করছেন আন্দ্রি পাভেলকো এবং সাধারণ সম্পাদকের দায়িত্ব পালন করছেন ইয়ুরি জাপিসোতস্কি।   জাতীয় দল  ইউক্রেন জাতীয় ফুটবল দল ইউক্রেন নারী জাতীয় ফুটবল দল ইউক্রেন জাতীয় অনূর্ধ্ব-২১ ফুটবল দল ইউক্রেন যুব নারী জাতীয় ফুটবল দল (অনূর্ধ্ব-১৯) ইউক্রেন শিক্ষার্থী ফুটবল দল অন্যান্য জাতীয় এবং কনিষ্ঠ ফুটবল দল জাতীয় দল প্রতিযোগিতা ভালেরি লবানভস্কি স্মারক টুর্নামেন্ট বানিকভ স্মারক টুর্নামেন্ট অন্যান্য   কর্মকর্তা    অবস্থান  নাম সভাপতি  আন্দ্রি পাভেলকো সহ-সভাপতি  ভাদিম কোস্তিওচেঙ্কো ওলেগ প্রোতাসভ সাধারণ সম্পাদক  ইয়ুরি জাপিসোতস্কি কোষাধ্যক্ষ  এভহেনিয়া সাহাইদাক গণমাধ্যম এবং যোগাযোগ পরিচালক  ইয়ারেমা হরোদচুক প্রযুক্তিগত পরিচালক  ওলেগ প্রোতাসভ ফুটসাল সমন্বয়কারী  সের্গি ভ্লাদিকো জাতীয় দলের কোচ (পুরুষ)  আন্দ্রেই শেভচেঙ্কো জাতীয় দলের কোচ (নারী)  নাতালিয়া জিনচেঙ্কো রেফারি সমন্বয়কারী  লুসিয়ানো লুসি   তথ্যসূত্র    আরও পড়ুন   সংক্ষিপ্ত বিবরণ   Andriyuk, K. Is everything in the today's FFU so ProZorro-transparent? (Чи все в нинішньому ФФУ так ProZorro?). Football 24. 22 June 2017   Voronyuk, S. FFU: Greetings from the Otherworld (ФФУ: Привет из потустороннего мира). Futbolnyi klub (by Sport-Ekspress in Ukraine). 11 July 2014     বহিঃসংযোগ      ফিফা-এ ইউক্রেনীয় ফুটবল অ্যাসোসিয়েশন    উয়েফা-এ ইউক্রেনীয় ফুটবল অ্যাসোসিয়েশন     বিষয়শ্রেণী:১৯৯১-এ ইউক্রেন-এ প্রতিষ্ঠিত বিষয়শ্রেণী:১৯৯১-এ প্রতিষ্ঠিত ক্রীড়া সংস্থা বিষয়শ্রেণী:ইউক্রেনের ক্রীড়া নিয়ন্ত্রণ সংস্থা বিষয়শ্রেণী:ইউক্রেনের ফুটবল পরিচালনা পরিষদ বিষয়শ্রেণী:উয়েফার সদস্য
হাইড্রোফিস অবস্কুরুস  বা মোহনা সামুদ্রিক সাপ, সাধারণভাবে রাসেলের সমুদ্রিক সাপ হিসাবে পরিচিত, এটি এলাপিডি পরিবারের বিষাক্ত প্রজাতি এক সমুদ্র সাপ।   বিতরণ  এটি ভারত মহাসাগরে (শ্রীলঙ্কা, ভারত, মিয়ানমার ও বাংলাদেশে) পাওয়া যায়।   তথ্যসূত্র    আরও পড়ুন   Daudin, F.M. 1803. Histoire Naturelle, Générale et Particulière des Reptiles, Volume VII. Dufart. Paris. p. 375.  Russell, P. 1801. A continuation of an account of Indian serpents: containing descriptions and figures from specimens and drawings, transmitted from various parts of India to the hon. Court of Directors of the East Indian Company. Volume 2. London, W. Bulmer and Co., 53 pp.  বিষয়শ্রেণী:১৮০৩-এ বর্ণিত সরীসৃপ বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:শ্রীলঙ্কার সরীসৃপ বিষয়শ্রেণী:ভারতের সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:বাংলাদেশের সরীসৃপ
ড্রীম টাউন, নোবিতা ল্যান্ড (Dream Land Nobita Town) জাপানি মাঙ্গা জনপ্রিয় টেলিভিশন আনিমে সিরিজ ডোরেমনের ১৯৭৯ সালের প্রথম পর্ব। যেটির কাহিনী লিখেছেন ফুজিকো এফ. ফুজিও।  কাহিনীসংক্ষেপ পর্বটি শুরু হয় নোবিতা কে নিয়ে । নোবিতা প্রচুর বিরক্ত হয়ে যায়। তখন সুনিও তাদের ডজবল খেলার আমন্ত্রণ জানায়। যতখনে নোবিতারা পৌছায় সেখান নানা লৌহার জিনিস জিনিস। তখন ডোরেমনের কাজে সাহায্য চাই। ডোরেমন একটি ম্যানুফেকসার বিল্ডিং ক্যামেরা বের করে। তারা শহরটি তৈরীতে সফল হয়। এবং তার বন্ধুদের আমন্ত্রণ জানায়। কিন্তু কাল্পনিক শহরটি নোবিতার মা দ্বারা নষ্ট হয়। পর্ব শেষে ডোরেমন এবং নোবিতা সব ময়লা পরিষ্কার করে।  তথ্যসূত্র  বিষয়শ্রেণী:মাঙ্গা বিষয়শ্রেণী:অ্যানিমে
নাসিরুল হক সাবু বাংলাদেশের রাজবাড়ী জেলার রাজনীতিবিদ ও মুক্তিযোদ্ধা যিনি রাজবাড়ী-২ আসনের সংসদ সদস্য ছিলেন।   প্রাথমিক জীবন  নাসিরুল হক সাবু রাজবাড়ী জেলায় জন্মগ্রহণ করেন।   রাজনৈতিক জীবন  নাসিরুল হক সাবু একজন মুক্তিযোদ্ধা ও বিএনপির কেন্দ্রীয় কার্যনির্বাহী কমিটির সদস্য। সত্তরের দশকে তিনি পাংশা উপজেলা ছাত্রলীগের সাধারণ সম্পাদক ছিলেন।  তিনি ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজবাড়ী-২ আসন থেকে সংসদ সদস্য নির্বাচিত হন। তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজবাড়ী-২ আসন থেকে পরজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজবাড়ী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য
হংস রাজ ডোগরা (মৃত্যু: ৩ নভেম্বর ২০০৫) ছিলেন জম্মু ও কাশ্মীরের একজন ভারতীয় রাজনীতিবিদ এবং ভারতীয় জনতা পার্টির সদস্য। ডোগরা জম্মু জেলার জম্মু পশ্চিম আসন থেকে জম্মু ও কাশ্মীর বিধানসভার সদস্য ছিলেন।    তথ্যসূত্র   বিষয়শ্রেণী:২০০৫-এ মৃত্যু বিষয়শ্রেণী:১৯৩১-এ জন্ম বিষয়শ্রেণী:জম্মু ও কাশ্মীর বিধানসভার সদস্য ১৯৭২-১৯৭৭ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মুর ব্যক্তি বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২ বিষয়শ্রেণী:ডোগরা ব্যক্তি বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
রোজালিন্ড মেরি ওয়েন্স (জন্ম: ১২ নভেম্বর ১৯৪৪), যিনি টাপি ওয়েনস নামে পরিচিত, একজন ইংরেজ যৌন থেরাপিদাতা, পরামর্শক, প্রচারক, লেখক এবং প্রাক্তন প্রাপ্তবয়স্ক মডেল।      শিক্ষা  কেমব্রিজে জন্মগ্রহণকারী ওয়েন্স এক্সেটার ইউনিভার্সিটি থেকে প্রাণিবিদ্যায় ডিগ্রী অর্জন করেন এবং তারপর আফ্রিকা ও ত্রিনিদাদে বাস্তুবিদ্যায় কাজ করেন। তিনি লন্ডনে বসতি স্থাপন করেন এবং প্রাকৃতিক পরিবেশ গবেষণা পরিষদে বৈজ্ঞানিক প্রশাসক হিসেবে কাজ করেন। এর পরে, ১৯৬০ সালে তিনি একটি যৌন শিক্ষা প্রকাশনা সংস্থা প্রতিষ্ঠা করেন, যার জন্য তিনি লিখেছেন দ্য সেক্স ম্যানিয়াক'স ডায়েরী লিখেন। বইটি একটি সফল বই ছিল এবং ১৯৭২ থেকে ১৯৯৫ পর্যন্ত তিনি ভালো ব্যবসা করেছিলেন।   কাজ  ১৯৭৪ সাল থেকে টাপি যৌনতার বিষয়ে বক্তৃতা দিতে শুরু করেন।  ১৯৭৫ সালে, তিনি ওলন্দাজ পর্নোগ্রাফিক চলচ্চিত্র সেনসেশনে হাজির হন।  ১৯৮৪ সাল থেকে, সেক্স ম্যানিয়াক'স ডায়েরি ভিন্ন নাম দ্য সেফার সেক্স ম্যানিয়াক'স ডায়েরি হিসাবে প্রকাশিত হয়েছিল এবং কীভাবে নিরাপদে কনডম লাগাতে হয় সে সম্পর্কে জনসাধারণকে প্রথম চিত্রসহ নির্দেশনা প্রদান করে; এটি কনডম পর্যালোচনা করে এবং এইচআইভি প্রাদুর্ভাবের শুরুতে নিরাপদ যৌন পরামর্শ দেয়।    তথ্যসূত্র    বহিঃসংযোগ    অফিসিয়াল সাইট   SHADA এর ওয়েবসাইট (যৌন স্বাস্থ্য এবং প্রতিবন্ধী জোট)  বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পর্নোগ্রাফিক চলচ্চিত্র অভিনেত্রী বিষয়শ্রেণী:এক্সটার বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেমব্রিজের ব্যক্তি বিষয়শ্রেণী:ইংরেজ নারী প্রাপ্তবয়স্ক মডেল বিষয়শ্রেণী:যৌন শিক্ষাবিদ বিষয়শ্রেণী:২০২৫-এ মৃত্যু
মাচেত্রিরা রাজু পুভাম্মা (জন্মঃ ৫ জুন ১৯৯০) হলেন একজন ভারতীয় মহিলা দৌড়বিদ। তিনি ৪০০ মিটার দৌড় প্রতিযোগিতায় ভারতের প্রতিনিধিত্ব করেন। তিনি ২০০৮ সালে বেইজিং অলিম্পিকে অংশগ্রহণ করেছিলেন। বর্তমানে এশিয়ায় পুভাম্মার স্থান হল দ্বিতীয়। ক্রীড়াবিদ হিসাবে উল্লেখ্যযোগ্য অবদানের জন্য তিনি ২০১৫ সালে অর্জুন পুরস্কার অর্জন করেন।   প্রাথমিক জীবন  পুভাম্মা ১৯৯০ সালের ৫ জুন জন্মগ্রহণ করেন। তিনি এম জি রাজু এবং জাজি'র কন্যাসন্তান। তিনি ম্যাঙ্গালোর থেকে প্রাথমিক এবং উচ্চমাধ্যমিক শিক্ষা সম্পন্ন করেন। এরপর তিনি ম্যাঙ্গালোর এর এস.ডি.এম কলেজ অফ বিজনেস ম্যানেজমেন্ট থেকে বিজনেস ম্যানেজমেন্ট বিষয়ে স্নাতক হন।   উল্লেখযোগ্য ঘটনাসমূহ    প্রতিযোগিতার নথিবদ্ধ বিবরন   প্রতিনিধিত্ব ২০০৬বিশ্ব জুনিয়র চ্যাম্পিয়ানশিপবেইজিং, চীনসপ্তম (h)৪০০ মি৫৬.৩৯২০০৭বিশ্ব ইয়ুথ চ্যাম্পিয়ানশিপঅস্ত্রাভা, চেক প্রজাতন্ত্রসপ্তম৪০০ মি৫৫.৪৯২০০৮বিশ্ব জুনিয়র চ্যাম্পিয়ানশিপBydgoszcz, পোল্যন্ড অষ্টম (h)৪০০ মি৫৭.৯৪কমনওয়েলথ ইয়ুথ গেমসপুণে, ভারত দ্বিতীয়৪০০ মি৫৫.১৭ প্রথম৪x৪০০ মি রিলে৩:৪২.০২২০১৩২০১৩ এশিয়ান চ্যাম্পিয়ানশিপপুণে, ভারতদ্বিতীয়৪০০ মি৫৩.৩৭প্রথম৪x৪০০ মি রিলে৩:৩২.২৬২০১৩ বিশ্ব অ্যাথলেটিকস চ্যাম্পিয়নশিপমস্কো, রাশিয়াপঞ্চম (h)৪x৪০০ মি রিলে৩:৩৮.৮১২০১৪এশিয়ান গেমসইনছন, দক্ষিণ কোরিয়াত্ররতীয়৪০০ মি৫২.৩৬প্রথম৪x৪০০ মি রিলে৩:২৮.৬৮২০১৫২০১৫ বিশ্ব অ্যাথলেটিকস চ্যাম্পিয়নশিপবেইজিং, চীনচতুর্থদশ (h)৪×৪০০ মি রিলে৩:২৯.০৮২০১৯২০১৯ এশিয়ান অ্যাথলেটিকস চ্যাম্পিয়নশিপদোহা, কাতারতৃতীয়৪০০ মি ৫৩.২১   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ভারতীয় নারী স্প্রিন্টার বিষয়শ্রেণী:নারী ক্রীড়াবিদ বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় নারী বিষয়শ্রেণী:২১শ শতাব্দীর ভারতীয় নারী বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:ভারতীয় নারী মাঝারিপাল্লার দৌড়বিদ বিষয়শ্রেণী:কর্ণাটকের নারী ক্রীড়াবিদ বিষয়শ্রেণী:কোড়গু জেলার ব্যক্তি বিষয়শ্রেণী:২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:অলিম্পিক নারী স্প্রিন্টার বিষয়শ্রেণী:রাজজ্যোৎসব পুরস্কার ২০১৪ প্রাপক
লন্ডন হেলিপোর্ট (আইসিএও: ইজিএলডাব্লু), আগে এটি ব্যাটারেস হেলিপোর্ট নামে পরিচিত ছিল এবং বর্তমানে স্পনসরর কারণে এডমিস্টন লন্ডন হেলিপোর্ট হিসাবে সরকারিভাবে পরিচিত এবং লন্ডনের একমাত্র অনুমতিপ্রাপ্ত হেলিপোর্ট। এটি ডব্লিউ অ্যান্ড সি ফ্রেঞ্চ দ্বারা নির্মিত এবং ১৯৯৯ সালের ২৩ এপ্রিল খোলা হয়। হেলিপোর্টটি ওয়েস্টমিনস্টার সেতুর ৩ নটিক্যাল মাইল (৫.৬ কিমি; ৩.৫ মাইল) দক্ষিণ-পশ্চিমে টেমস নদীর দক্ষিণ তীরে ব্যাটারসিয়ায় এবং ওয়ান্ডসওয়ার্থ সেতু ও ব্যাটারসিয়া রেলওয়ে সেতুর মাঝে অবস্থিত।  একসময় ওয়েস্টল্যান্ড এবং তারপরে হ্যারোডসের মালিকানাধীন হেলিপোর্টটি একটি খুব ছোট স্থান, যার আকারের উপর নির্ভর করে উড্ডয়ন ও অবতরণের জন্য হেলিপ্যাড সরবরাহ করার জন্য জেটি ব্যবহার করা হয় এবং উপকূলে তিন থেকে চারটি বিমান দাঁড়াতে পারে তাদের আকারের উপর নির্ভর করে। হেলিপোর্টটি ০৮:০০ টা থেকে ২১:০০ টার মধ্যে অবতরণ, পার্কিং এবং রিফুয়েলিং পরিষেবা সরবরাহ করে (উড়ানগুলি ০৭:০০ টা থেকে ২৩:০০ টার মধ্যে অনুমোদিত), পার্কিং সাধারণত ছোট হেলিকপ্টারগুলির মধ্যেই সীমাবদ্ধ থাক।   দুর্ঘটনা ও ঘটনা   প্রতিকূল আবহাওয়ায় ২০১৩ সালের ১ জানুয়ারি লন্ডন হেলিপোর্টের দিকে যাত্রাকারী একটি হেলিকপ্টার একটি নির্মাণ ক্রেনের সাথে সংঘর্ষ ঘটায় ও রাস্তায় পরে বিধ্বস্ত হয় এবং এতে পাইলট এবং এক ব্যক্তি নিহত হন। দুর্ঘটনাটি ১৯৭৬ সালে লিপিবদ্ধকরণ শুরু হওয়ার পরে হেলিপোর্টের কাছে যে কোন সময়ের জন্য প্রথম মারাত্মক ভাবে হেলিকপ্টার বিধ্বস্ত হওয়ার ঘটনা।  তথ্যসূত্র  বহিঃসংযোগ  বিষয়শ্রেণী:ইংল্যান্ডের হেলিপোর্ট বিষয়শ্রেণী:লন্ডন অঞ্চলের বিমানবন্দর
অ্যালিসা রোজেনজওয়েগ একজন সফ্টওয়্যার ডেভেলপার এবং সফ্টওয়্যার স্বাধীনতা কর্মী। তিনি বিনামূল্যে সফ্টওয়্যার গ্রাফিক্স ড্রাইভার নিয়ে তার কাজের জন্য পরিচিত।   শিক্ষা  রোজেনজওয়েগ হার্ভার্ড সামার স্কুল এবং সেন্টার অফ ট্যালেন্টেড ইয়ুথ- এ সমৃদ্ধি ক্লাসসহ ডগার্টি ভ্যালি হাই স্কুলে পড়াশোনা করেছেন।  ২০২১ সাল পর্যন্ত তিনি লেস্টার বি. পিয়ারসন ইন্টারন্যাশনাল স্কলার হিসেবে টরন্টো বিশ্ববিদ্যালয়ের ইনিস কলেজে গণিত নিয়ে পড়াশোনা করেন।   কর্মজীবন  কোলাবোরাতে একজন সফ্টওয়্যার প্রকৌশলী হিসাবে তিনি প্যানফ্রস্ট প্রকল্পের নেতৃত্ব দেন, মালি জিপিইউ-এর জন্য বিনামূল্যের সফ্টওয়্যার ওপেনজিএল ড্রাইভার তৈরি করেন যাতে আপস্ট্রিম মেসাতে ত্বরিত গ্রাফিক্স সমর্থন করা যায় এবং পাইনবুক প্রো-এর মতো যন্ত্রে বাক্সের বাইরে শিপিং করা যায়। তিনি ১০ এপ্রিল ২০২৩ সালে কোলাবোরা ত্যাগ করেন। ২০২৩ সালের মে থেকে তিনি একটি ঠিকাদার হিসেবে ভালভ কর্পোরেশনের সাথে কাজ করেছেন।  ২০২০ সালের সেপ্টেম্বরে তিনি কানাডায় ব্যবহৃত কোভিড-১৯ কন্টাক্ট ট্রেসিংয়ের জন্য একটি লিনাক্স ক্লায়েন্ট লিখেছিলেন।  একজন আশাহি লিনাক্স ডেভেলপার হিসেবে তিনি এম১ জিপিইউ-তে পাওয়া "এজিএক্স" আর্কিটেকচারকে লক্ষ্য করে অ্যাপল এম১ পোর্টের উদ্দেশ্যে অ্যাপল জিপিইউ-এর বিপরীত প্রকৌশলীতে কাজ করেন। জুলাই ২০২১-এ রোজেনজওয়েগ একটি মেইনলাইন কার্নেল সহ অ্যাপল এম১-এ বেয়ার মেটাল চালানোর ডেবিয়ান প্রদর্শন করেছিলেন।   পুরস্কার  তিনি অসামান্য নতুন ফ্রি সফ্টওয়্যার অবদানকারী এবং একটি গুগল ওপেন সোর্স পিয়ার বোনাসের জন্য ২০২০ পুরস্কারের প্রাপক।   তথ্যসূত্র    বহিঃসংযোগ    ব্যক্তিগত ওয়েবসাইট  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ভৌরাসা () ভারতের মধ্য প্রদেশ রাজ্যের দেওয়াস জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ভৌরাসা শহরের জনসংখ্যা হল ১০,৪০৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে ভৌরাসা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দেওয়াস জেলার শহর ও নগর
এমভি আবদুল্লাহ, যার মূল নাম হল এমভি গোল্ডেন হক–একটি বাংলাদেশী বাল্ক ক্যারিয়ার।  ইতিহাস   ২০১৫ সালে নির্মিত  এই জাহাজটি ২০২৩ সালের শেষের দিকে জাপানি মালিকদের কাছ থেকে অধিগ্রহণ করা হয়েছিল।   হাইজ্যাক   ২০২৪ সালের মার্চে জাহাজটি মোজাম্বিকের রাজধানী মাপুতো থেকে সংযুক্ত আরব আমিরাতের হামরিয়া বন্দরে যাচ্ছিল। জাহাজটির মালিক কবির স্টিল রি-রোলিং মিলস জানায়, জাহাজটি ৫৫,০০০ টন বহন করছিল। ১২ মার্চে জাহাজটি জলদস্যুরা হাইজ্যাক করেছিল বলে জানা গেছে।  জাহাজের ২৪ জন ক্রুকে জিম্মি করে রাখা হয়েছিল। জাহাজটি  সোমালিয়ার উপকূলের পাশে ছিল। ১৪ মার্চ কার্গো ক্যারিয়ারের ছায়া দেয়ার জন্য অপারেশন আটলান্টার অংশ হিসেবে ইউরোপীয় ইউনিয়ন দ্বারা একটি নতুন জাহাজ মোতায়েন করা হয়েছিল।  কিছু ভারতীয় সংবাদমাধ্যমের প্রতিবেদন দাবি করে, ১৪ মার্চ ভারতীয় নৌবাহিনীর  জাহাজে থাকা ক্রু সদস্যদের উদ্ধার করতে ছিনতাই করা জাহাজটিকে আটকে দেয় এবং একটি বোয়িং পি-৮ পসাইডন সামুদ্রিক টহল বিমান ওই স্থানে প্রেরণ করে। যদিও তাদের এখানে সত্যিই কোন কৃতিত্ব নেই, কারন এমভি আবদুল্লাহ জাহাজ উদ্ধারে ভারতীয় নৌবাহিনীর কোন ধরনের সম্পৃক্ততাই ছিল না।  বাংলাদেশী পররাষ্ট্রমন্ত্রী হাসান মাহমুদ ভারতীয় নৌবাহিনী সম্পর্কে এই ধরনের মিডিয়া প্রতিবেদনকে “মোটেও সত্য নয়” বলে উড়িয়ে দেন এবং জলদস্যুদের সাথে আলোচনার জন্য বাংলাদেশ সরকারের চলমান প্রচেষ্টার কথা উল্লেখ করেন। অন্য একজন কর্মকর্তা বলেন যে, জাহাজটি সোমালি উপকূলের কাছাকাছি নোঙর করা হয়েছিল এবং “পূর্ববর্তী অবস্থান থেকে দূরে অন্য একটি ছিনতাইকৃত জাহাজের কাছে নির্দেশ দেওয়া হয়েছিল, যার জ্বালানী প্রয়োজন ছিল।”   মুক্তিলাভ  অপহৃত জাহাজ এমভি আবদুল্লাহকে $৫ মিলিয়ন (€৪.৭ মিলিয়ন) মুক্তিপণ প্রদানের বিনিময়ে সোমালি জলদস্যুরা ২০২৪ সালের ১৪ এপ্রিল ছেড়ে দেয়।  দেশের মাটিতে ফিরে আসা  জিম্মিদশা থেকে মুক্তির দুই মাস পর এমভি আব্দুল্লাহ ১৩ মে সোমবার দেশে ফেরে জাহাজ এমভি আবদুল্লাহ ও ২৩ নাবিক। সন্ধ্যা ৬টার পরে কক্সবাজারের কুতুবদিয়া চ্যানেলে ৫৫ হাজার টন চুনাপাথর বোঝাই জাহাজটি নোঙর করে। পরে  এদিন বিকেল ৪টায় বিকল্প দল বা রিপ্লেসমেন্ট টিমের নতুন ২৩ নাবিককে নিয়ে চট্টগ্রাম থেকে কুতুবদিয়ার উদ্দেশ্যে যাত্রা করে এমভি জাহান মনি-৩ নামে আরেকটি লাইটারেজ জাহাজ। ২৩ নাবিকসহ পরদিন বিকালে চট্টগ্রাম বন্দরে পৌঁছায় এমভি আবদুল্লাহ।   তথ্যসূত্র   বিষয়শ্রেণী:জাহাজের নাম
বিশ্ব কচ্ছপ দিবস  প্রতি ২৩ মে বার্ষিকভাবে পালন করা হয়। এটি ২০০০ সালে শুরু হয়েছিল এবং আমেরিকান কচ্ছপ রেসকিউ  দ্বারা স্পনসর করা হয়। দিনটি বিশ্বজুড়ে কচ্ছপ এবং তাদের বিলুপ্ত হওয়া আবাসস্থলগুলিকে রক্ষা করতে এবং সেই সাথে তাদের বেঁচে থাকতে এবং উন্নতি করতে সহায়তা করার জন্য মানুষের কাজকে উৎসাহিত করতে সহায়তা করে। কচ্ছপ লুপ্তপ্রায় প্রাণী। এদেরকে রক্ষা করা সামাজিক কর্তব্য। বাস্তু তন্ত্র ঠিকমতো বজায় রাখতে কচ্ছপের সংখ্যা যাতে কমে না যায় সেজন্য সচেতনতা বৃদ্ধি- বিশ্ব কচ্ছপ দিবসের উদ্দেশ্য।  বিশ্ব কচ্ছপ দিবস বিভিন্ন উপায়ে পালিত হয়, কচ্ছপকে সাজানো বা গ্রীষ্মের সবুজ পোশাক পরানো থেকে শুরু করে মহাসড়কে ধরা পড়া কচ্ছপকে বাঁচানো, গবেষণা কার্যক্রম পর্যন্ত চলে। কচ্ছপ দিবসের পাঠ পরিকল্পনা এবং নৈপুণ্য প্রকল্প শ্রেণিকক্ষে কচ্ছপ সম্পর্কে শিক্ষা দানকে উৎসাহিত করে।   সংগঠনের প্রচার  থাম্ব|কচ্ছপ ১৯৯০ সালে প্রতিষ্ঠিত, আমেরিকান কচ্ছপ রেসকিউ বিশ্ব কচ্ছপ দিবসের প্রতিষ্ঠাতা স্পনসর। "ওয়ার্ল্ড টার্টল ডে" শব্দটি ক্যালিফোর্নিয়ার মালিবুর সুসান টেলেমের ট্রেডমার্ক।   দিনটি বিশ্বজুড়ে কচ্ছপ এবং তাদের অদৃশ্য হয়ে যাওয়া আবাসস্থলগুলিকে রক্ষা করতে সহায়তা করে।   তথ্যসূত্র    বহিঃসংযোগ   আমেরিকান কচ্ছপ উদ্ধার  বিষয়শ্রেণী:মে উদ্‌যাপন বিষয়শ্রেণী:২০০০-এ প্রতিষ্ঠিত পুনরাবৃত্ত ঘটনা
পয়সা বিভিন্ন দেশে ব্যবহৃত মুদ্রার একটি একক। এই শব্দটি আবার মুদ্রা ও সম্পত্তি অর্থেও প্রচলিত। বাংলাদেশ ও ভারতে পয়সা হচ্ছে টাকার ১০০ ভাগের ১ ভাগ। নেপাল ও পাকিস্তানে পয়সা হচ্ছে রুপির ১০০ ভাগের ১ ভাগ। ওমানে বাইসা হচ্ছে ওমানি রিয়ালের ১০০০ ভাগের এক ভাগ।  ব্যুৎপত্তি "পয়সা" শব্দটি সংস্কৃত "পদাংশ" ( পদাঁশ্অ) থেকে প্রাপ্ত, যার অর্থ "এক-চতুর্থাংশ"। "পদাংশ" শব্দটি আবার "পদ" ও "অংশ" নিয়ে গঠিত। ঔপনিবেশিক কেনিয়াতেও "পেসা" (pesa) শব্দটি প্রচলিত। বর্মী ভাষায় মুদ্রার চলতি নাম পাইক্সান্ () হিন্দি প্যাসা () হতে উদ্ভূত।  ব্যবহার  নেপালি পয়সা = নেপালি রুপির ১০০ ভাগের ১ ভাগ (অপ্রচলিত)  পাকিস্তানি পয়সা = পাকিস্তানি রুপির ১০০ ভাগের ১ ভাগ (১ অক্টোবর ২০১৪-এ সরকারিভাবে মুদ্রারহিত)  বাংলাদেশি পয়সা = বাংলাদেশি টাকার ১০০ ভাগের ১ ভাগ (অপ্রচলিত)  ভারতীয় পয়সা = ভারতীয় টাকার ১০০ ভাগের ১ ভাগ (কেবল ৫০ পয়সা প্রচলিত)  ওমানি বাইসা = ওমানি রিয়ালের ১০০০ ভাগের ১ ভাগ  চিত্রশালা   তথ্যসূত্র   বিষয়শ্রেণী:রুপি বিষয়শ্রেণী:এশিয়ার মুদ্রা বিষয়শ্রেণী:বাংলাদেশের মুদ্রা বিষয়শ্রেণী:ভারতের ধাতব মুদ্রা বিষয়শ্রেণী:পাকিস্তানের মুদ্রা বিষয়শ্রেণী:নেপালের অর্থনীতি
শিশির রায় () (১৯১২-১৯৬০) একজন ভারতীয় বামপন্থী নেতা। তিনি ভারতীয় বলশেভিক পার্টি এবং ইউনিটেড ট্রেড ইউনিয়ন কংগ্রেসের সম্পাদক ছিলেন। কলকাতা বন্দরের একজন সক্রিয় কর্মীদের মধ্যে অন্যতম। তার পিতা টাটা স্টিল এন্ড কোং এর টেকনিক্যাল অফিসার ছিলেন।  রাজনীতি জীবন তিনি ছাত্রবস্থাতেই রাজনীতিতে যোগ দেন এবং কারাবরণও করেন। কারাগার থেকে মুক্তি পেয়ে শ্রমিক সংগঠন করেন। ১৯৩৩ সালে কলকাতা বন্দর শ্রমিক সংগঠন প্রতিষ্ঠা করেন এবং সম্পাদক মনোনীত হন। এর কিছুদিন পর তিনি বঙ্গীয় শ্রমিক সংগঠন তৈরি করেন এবং পরে তা ভারতীয় কমিউনিস্ট পার্টির সাথে যুক্ত হয়। তিনি গান্ধীবাদের বিরুদ্ধে বিভিন্ন সভা আয়োজন করেন।  তথ্যসূত্র  বিষয়শ্রেণী:ভারতীয় রাজনীতিবিদ বিষয়শ্রেণী:১৯১২-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:কলকাতার রাজনীতিবিদ বিষয়শ্রেণী:ভারতের বলশেভিক পার্টির রাজনীতিবিদ
সাবিবুল আজম বাংলাদেশের প্রথম শ্রেণির ক্রিকেটার যিনি ২০০৩/০৪ সালে চট্টগ্রাম বিভাগের হয়ে আত্মপ্রকাশ করেন খুব কম সাফল্যে, তিন ম্যাচ খেলেন।  তার সর্বোচ্চ স্কোর ১৫ বরিশাল বিভাগের বিপক্ষে এসেছিল।    ক্যারিয়ার    রেকর্ড ও পরিসংখ্যান    আরও দেখুন    নাসির হোসেন   আরো দেখুন   চট্টগ্রাম বিভাগের ক্রিকেটারদের তালিকা   তথ্যসূত্র    বহিঃসংযোগ   সাবিবুল আজম –ক্রিকইনফো  সাবিবুল আজম –ক্রিকেট আর্কাইভ  বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার